தனி ஏ சொற்களில் முதல் எழுத்தாக வரும். க், ச், த், ந், ப், ம், வ் ஆகிய மெய்யெழுத்துக்களுடன் சேர்ந்தும் ஏ சொற்களுக்கு முதலாக வரும் என்கிறது தொல்காப்பியம். இதிலிருந்து தொல்காப்பியத்தின்படி ஙே, ஞே, டே, ணே, யே, ரே, லே, ழே, ளே றே, னே ஆகிய எழுத்துக்கள் சொற்களுக்கு முதலாக வரா என்பது தெளிவு. எனினும், தற்காலத்தில் பிற மொழிப் பெயர்களையும் சொற்களையும் எழுதுபவர்கள் "டே", "யே", "ரே", "லே" போன்ற எழுத்துக்களும் முதலில் வரும்படி எழுதுகின்றனர். "டேனியம்", "யேசு", "ரேடியோ", "லேகியம்" என்னும் சொற்கள் இவற்றுக்கு எடுத்துக்காட்டுகள். 
ஏகாரம் தனித்து நின்றும், மெய்களோடு சேர்ந்தும் சொல்லுக்கு இறுதியில் வரும். ஆனால் ஞகர மெய்யுடன் ஏகாரம் சொல்லுக்கு இறுதியில் வராது. ஏகாரம் தனியே சொற்களுக்கு இடையிலும் வருவதில்லை. பிற மெய்களுடன் கூடியே வரும்.

"ஏ" யின் வகைப்பாடு
சொல்லில் ஏகாரம் வரும் இடங்கள்
இனவெழுத்து
"ஏ" யும் மெய்யெழுத்துக்களும்